
1-бөлүм. Жалпы жоболор
1. Электр тармактарын жана электр жабдууларын электр монтаждоочу кесиби боюнча Кыргыз Республикасынын мамлекеттик билим берүү стандарты “Билим берүү жөнүндө”, Кыргыз Республикасынын Мыйзамына, Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекттик органы тарабынан иштелип чыккан жана Кыргыз Республикасынын Министрлер Кабинети белгилеген тартипте бекитилген.
Мамлекеттик билим берүү стандарттарынын талаптары менчигинин түрүнө жана ведомстволук таандыктыгына карабастан кесиптик билим берүү уюмдары тарабынан милдетүү түрдө аткаруу үчүн минималдуу талаптар болуп саналат.
2. Терминдер, аныктамалар, белгилөөлөр, кыскартуулар:
1)  академиялык кредит - билим алуучунун окуу жана (же) илимий 
жүктөмүнүн көлөмүн өлчөөнүн шартуу бирдиги;
2)  кесиптик/эмгектин иштин түрү - эмгектин тектеш мүнөзүнө, натыйжаларына жана шарттарына ээ жалпыланган эмгектик функциялардын жыйындысы;  
3)  экономикалык иштин түрү - иштин түрлөрүн классификациялоонун кыйла бөлүнгөн категорияларын мүнөздөөчү продукциянын (товарлардын же кызмат көрсөтүүлөрдүн) бир тектүү топтомуна ээ болууга алып келүүчү процесс;
4)  мамлекеттик билим берүү стандарты - окутуунун максаттарын жана натыйжаларын аныктоочу билим берүү программасынын минимум мазмуну, билим берүүнүн деңгээлдери боюнча даярдоого базалык талаптарды аныктоочу формалдык билим берүүнүн талаптарынын коомдук макулдашылган жыйындысы;
5)  гибриддик окутуу методу - окутуу процесси педагогдун жана билим алуучунун түздөн-түз байланышы аркылуу салттуу окутуу методунун онлайн окутуу методу менен айкалышкан окутуу методу; 
6)  интеграцияланган программа - бул негизги жалпы билим берүүнүн бүтүрүүчүлөрүнө жалпы орто билим алууга мүмкүнчүлүк берүү үчүн жалпы орто жана башталгыч кесиптик билим берүү программаларын бириктирүүнүн негизинде иштелип чыккан билим берүү программасы;
7)  квалификация - белгиленген үлгүдөгү документ менен тастыкталуучу, окутууга жана кесиптик иштин белгилүү бир түрүн аткарууга даярдыгын мүнөздөөчү билимдердин, көндүмөдөрдүн жана социалдык-инсандык компетенциялардын деңгээли;
8)  компетенция - билим алуучунун белгилүү бир чөйрөдө анын натыйжалуу өнүмдүү иши үчүн зарыл болгон билим берүүгө даярдоого карата алдын ала коюлган социалдык талап (ченем);
9)  модуль - окуутуунун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу дисциплинасынын бөлүгү;
10)  даярдоо багыты - Кыргыз Республикасынын квалификациясынын улуттук алкагынын деңгээлине ылайык кадрларды даярдоо үчүн билим берүү программаларынын комплекси;
11)  квалификациялардын улуттук алкагы - улуттук квалификациялык тутумчаларды интеграциялоого жана координациялоого, квалификациялардын салыштырмалуулугун камсыз кылууга багытталган жана квалификациянын ылайыктуулугун тастыктоо жана ыйгаруу системасы үчүн негиз болуп саналган критерийлердин топтомуна ылайык квалификациялардын деңгээлдеринин түзүмдөлгөн сыпаттамасы;
12)  кесиптик иштин объекти – эмгек ишинин процессинде таасир 
этүүгө багытталган предметтер, кубулуштар, процесстер;
13)  билим берүү программасы – кесиптик билим берүүнүн тиешелүү 
деңгээли боюнча билим берүү процессинин максаттары, милдеттерин пландалган натыйжаларын, уюштурууну аныктоочу конкреттүү багыт, адистик же кесип боюнча билим берүүнүн мазмуну;
14)  жумуш ордунда окутуу - милдетүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүнө/комплекстеринде жана (же) ишканалардын/уюмдардын базасында иш тажрыйбасына ээ болуу менен билим берүү уюмунда билим алуучунун жалпы жана кесиптик билимдерди жана көндүмдөрдү алуусуна багытталаган кадрларды даярдоо системасы;
15)  кесиптик стандарт - кесиптик иштин белгилүү бир түрүн жүзөгө ашыруу жана белгилүү эмгек функциясын аткаруу үчүн зарыл болгон квалификациянын мүнөздөмөсү;
16)  окутуунун натыйжалары - окуу процессин ийгиликтүү аяктагандан кийин билим алуучудан кандай билим, билгичтик жана көндүмдөр күтүлүшүнө карата ырастоо;
17)  кесип - бүтүрүүчү диплом алуучу билимдин конкретүү тармагы же Кыргыз  Республикасынын квалификациясынын улуттук алкагынын деңгээлдерине ылайык тигил же бул кесиптин алкагында иштин белгилүү бир түрү үчүн зарыл болгон атайын даярдыктан жана иш тажрыйбасынан алынган билимдин, билгичтиктердин жана көндүмдөрдүн комплекси.
18)  дисциплиналардын цикли - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ билим берүү программасынын бир бөлүгү же окуу дисциплиналарынын жыйындысы.	
Ушул Мамлекеттик билим берүү стандартында төмөнкүдөй кыскартуулар колдонулат:
МБС- мамлекеттик билим берүү стандарты; 
ЖКБ- жогорку кесиптик билим берүү;
БКБ -башталгыч кесиптик билим берүү;
КР КУА - Кыргыз Республикасынын квалификациясынын улуттук 
алкагы;
ОКБ- орто кесиптик билим берүү;
ОМБ - окуу-методикалык бирикмелер.

2-бөлүм. Колдонуу чөйрөсү

3. Ушул МБС Электр тармактарын жана электр жабдууларын электр монтаждоочу кесиби боюнча билим берүү программасын ишке ашырууда ченемдердин, эрежелердин жана талаптардын жыйындысын билдирет жана окуу, уюштуруу-методикалык документтерди иштеп чыгуу, билим берүү программасын өздөштүрүүнүн сапатын баалоо үчүн негиз болуп саналат.
4. Электр тармактарын жана электр жабдууларын электр монтаждоочу кесиби боюнча ушул МБСти негизги пайдалануучулар болуп төмөнкүлөр саналат:
1) өздөрүнүн билим берүү уюмдарында ушул Электр тармактарын жана электр жабдууларын электр монтаждоочу кесиби боюнча илимдин, техниканын жана социалдык чөйрөнүн жетишкендиктерин эске алуу менен билим берүү программаларын иштеп чыгуу, натыйжалуу ишке ашыруу жана жаңылоо үчүн жооптуу болгон администрацияы жана педагогикалык курам;
2) ушул Электр тармактарын жана электр жабдууларын электр монтаждоочу кесиби боюнча билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу билим алуучулар; 
3) тиешелүү кесиптик иш чөйрөсүндөгү иш берүүчүлөр;
4) Кыргыз Республикасынын билим берүү чөйрөсүндөгү ыйгарым укуктуу мамлекеттик органынын тапшырмасы боюнча МБСти иштеп чыгууну камсыз кылуучу ОМБ;
5) кесиптик билим берүү системасында мыйзамдардын сакталышын 
контролдоону камсыз кылуучу билим берүү чөйрөсүндө ыйгарым укуктуу мамлекеттик орган;
6) көрсөтүүлүүчү билим берүү кызматтарынын аккредитациялык  агенттик тарабынан белгиленген стандарттарга, жол-жоболорго жана эрежелерге шайкештигин тышкы баалоону жүзөгө ашыруучу аккредитациялык агенттиктер.

3-бөлүм. Электр тармактарын жана электр жабдууларын электр монтаждоочу кесибинин жалпы мүнөздөмөсү

5. Электр тармактарын жана электр жабдууларын электр монтаждоочу кесиби боюнча билим берүү программасын өздөштүрүүнүн формалары:
- күндүзгү; 
- күндүзгү- (кечки).
6. Абитуриенттердин даярдыгынын деңгээлине карата талаптар.
Абитуриент тапшырууда төмөнкү документтердин бирине ээ болууга тийиш:
- негизги жалпы билими жөнүндө күбөлүккө;
- жалпы орто билими жөнүндө аттестатка.
КР ченемдик укуктук актыларында каралган учурларда БКБ билим берүү уюмдарында негизги жалпы билими жок адамдардын кесипке ээ болушу үчүн шарттар түзүлүшү мүмүкүн.
7. Электр тармактарын жана электр жабдууларын электр монтаждоочу кесиби боюнча билим берүү программасын өздөштүрүүнүн ченемдик мөөнөтү күндүзгү окуу формасында:
- жалпы орто билим берүүнүн базасында – 10 айды түзөт; 
- негизги жалпы билим берүүнүн базасында жалпы орто билим алуу менен - 2 жылды түзөт.
Башталгыч кесиптик билим берүү уюмдарында төмөнкүдөй билим берүү программалары ишке ашырылат:
- негизги жалпы билим берүүнүн базасында окутуу мөөнөтү 2-3 жылдан кем эмес жалпы орто жана башталгыч кесиптик билим берүүнүн интеграцияланган программасы;
- жалпы орто билим албастан негизги жалпы билим берүүнүн базасында аскерге чакырууга чейинки даярдоо программасын камтыган 2 жылдык окуу мөөнөтү менен башталгыч кесиптик билим берүү программасы;
- жалпы орто билим берүүнүн базасында окутуу мөөнөтү 1 жылдан кем эмес кесиптик башталгыч билим берүү программасы;
- окутуу мөөнөтү 1 жылга чейин болгон кесиптик даярдоо, кайра даярдоо жана квалификацияны жогорулатуу программалары.
Эгерде окуучу кыска мөөнөттө кесипти өздөштүрө алса, башталгыч кесиптик билим берүүнү башкаруу органдары окуучунун арызы боюнча окутуу мөөнөтүн кыскарта алат.
Өзгөчө учурларда (ооруп калуу, Кыргыз Республикасынын Куралдуу күчтөрүнө кызматка чакыруу) окуучунун арызы боюнча ал окуусун улантуу жана окуу максатына жетүү үчүн 3 жылдын ичинде калыбына келтирилиши мүмкүн. 
[bookmark: _Hlk166639450]Билим берүү программасынын сыйымдуулугу башталгыч  кесиптик билим берүү программасынын түзүмүнө ылайык (1-тиркеме), окуу жылы үчүн (стандарттык окутуу учурунда 10 ай) 52ден кем эмес кредитти түзөт (52 кр ⨯ 30 саат = 1560 саат), өз алдынча иштерди жана аттестациянын бардык түрлөрүн кошууну эске алуу менен башталгыч кесиптик билим берүүнүн негизги кесиптик билим берүү программасынын сыйымдуулугу окутуу мөөнөтү 10 ай болгон учурда 60 кредиттен ашпоого тийиш. Мында бир кредит окуучунун окуу ишинин 30 саатына барабар. Өндүрүштүк окутуу жана өндүрүштүк практика билим берүү программасынын жалпы окуу убактысынын 50-60% түзөт.
Өндүрүштүк практика башталгыч кесиптик билим берүү программасынын милдеттүү бөлүмү жана окуучулардын практикалык багыттагы даярдыгын камсыз кылуучу окуу сабактарынын түрү болуп саналат. Башталгыч кесиптик билим берүү программасын ишке ашырууда практиканын төмөнкүдөй түрлөрү каралат: окуу (өндүрүштүк окутуу) жана өндүрүштүк. Өндүрүштүк практика окуучуларды даярдоо профилине ылайык иш алып барган уюмдарда жүргүзүлүшү керек.
9. Электр тармактарын жана электр жабдууларын электр монтаждоочу кесиби боюнча башталгыч кесиптик билим берүү программасынын максаттары: 
1) окутуу жаатында – күн батареяларын тейлөө жана оңдоо боюнча квалификациялуу кадрларды даярдоо, күн электр станцияларын орнотуу (КЭС) жана туташтыруу, анын ичинде кесиптик (КК) жана жалпы (ЖК) компетенцияларга ээ болуу;
2) инсанды тарбиялоо жаатында- окуучуларда социалдык- инсандык сапаттарды калыптандыруу: максатка умтулгандык, уюшкандык, эмгекти сүйүү, жоопкеерчилик, жарандуулук, коммуникативдүүлүк, толеранттуулук жана жалпы маданииятты жогорулатуу саналат. 
10. Экономикалык иш жаатында - күн электр станцияларын (КЭС) орнотуу жана туташтыруу, фотоэлектрдик системаларды тейлөө жана оңдоо, энергияны үнөмдөө жана "жашыл" экономика боюнча долбоорлорго катышуу, жеке компанияларда, курулуш уюмдарында же КЭТ (кайра жаралуучу энергия булактарын) өнүктүрүү боюнча мамлекеттик программалардын алкагында иштөө.
11. Бүтүрүүчүлөрдүн кесиптик ишинин объектилери болуп төмөнкүлөр саналат: имараттардын чатырларына жана жер үстүндөгү конструкцияларга күн панелдерин орнотуу, инверторлорду, аккумуляторлорду жана системанын башка компоненттерин орнотуу, системаны электр тармагына туташтыруу, ишке киргизүү-жөндөө иштерин жүргүзүү, бузулууларды аныктоо жана оңдоо, жабдууларды техникалык тейлөө, электр энергиясы менен жана бийиктикте иштөөдө коопсуздук техникасын сактоо. 
12. Кесиптик ишинин объектилери: күн панелдери, (фотоэлектрдик модулдар), электр системалары жана тармактары, инверторлор, заряд контроллерлору, аккумулятордук батареялар, монтаждоо конструкциялары жана бекитүүчү элементтер; күн электр станциялары орнотулган турак жай, коммерциялык жана өнөр жай объекттери; долбоордук жана техникалык документтер. 
13. Башталгыч кесиптик билим берүүнүн Электр тармактарын жана электр жабдууларын электр монтаждоочу кесиби боюнча билим берүү программасын өздөштүргөн бүтүрүүчү төмөнкүлөргө даярдалган:
- энергетиканы, жашыл экономика жана кайра жаралуучу энергетиканы өнүктүрүү тармактарындагы кесиптик иш аракетине;
- БКБ - ОКБ жана ЖКБ билим берүү программаларын, анын ичинде тездетилген программалар боюнча тийиштүү профильдеги ЖКБ билим берүү программаларын өздөштүрүүгө.

4-бөлүм. Билим берүү программасын ишке ашыруу
шарттарына карата жалпы талаптар

14. Билим билим берүү уюмдары эмгек рыногунун керектөөлөрүн эске алуу менен кесиптик билим берүүнүн тиешелүү денгээлиндеги билим берүү программаларын өз алдынча иштеп чыгышат. 
Билим берүү программасынын ар бир циклине тиешелүү дициплиналардын (модулдардын) топтомун жана алардын сыйымдуулугун билим берүү уюму цикл үчүн белгиленген көлөмдө, аны өздөштүрүүнүн натыйжаларына коюлган талаптарды эске алуу менен, КР КУАда каралган окутуунун натыйжаларынын жыйындысы түрүндө өз алдынча аныктайт. 
15. Билим берүү уюмдары илимдин, маданияттын, экономиканын, 
техниканын, технологиялардын жана социалдык чөйрөнүн өнүгүшүн эске алуу менен билим берүү  программаларын кызыкдар тараптардын сунуштарына ылайык, бирок жылда 1 жолудан кем эмес жаңылайт.
Билим берүү программаларын жаңылоо төмөнкүлөрдү камтыйт: 
1) заманбап технологиялык процесстер: (кадам сайын) долбоордун алдындагы баскыч (site survey & design) колдонуу; 
2) чыгууну моделдештирүү: pvsyst / helioscope / aurora / opensolar (же аналог), системанын түрүн тандоо: чатыр (интеграцияланган/наструптуу бекемдөө), жер үстүндөгү, трекер, калкып калуу, bipv;
3) шамалдын/кардын жүктөмүн эсептөө, анкерлерди жана чыгымдык крепеждерди тандоо, электр схемасы: линиялар, кабелдер, ашыкча чыңалуудан коргоо, mc4/разъемдер, срв/рррр (combiner) жайгашкан жери, инверторду/оптимизаторлорду/микроинверторлорду тандоо;
4) санариптик көндүмдөр: pv‐software (pvsyst, helioscope, aurora) программасын окуу жана иштетүү, CAD/sketchup базалык көндүмдөрү, мониторинг маалыматтарын жүктөө/анализдөө; 
5) pv тестирлөөнүн жаңы көндүмдөрү: iv-курба, бузулуу/изоляция боюнча тесттер;
6) жарым-жартылай көлөкөлөнгөн системалар үчүн микроинверторлор жана оптимизаторлор (enphase, solaredge).
16. Билим алуучуларды жана бүтүрүүчүлөрдү даярдоонун сапатын 
баалоо аларды учурдагы, орто аралык жана жыйынтыктоочу мамлекеттик аттестациялоону камтууга тийиш. 
17. Билим алуучуларды учурдагы аттестациялоо кесиптик билим берүүнун тиешелуу денгээлиндеги билим беруу программасын ишке ашыруучу билим беруу уюму тарабынан белгиленген (педагогикалык кенеши тарабынан бекитилген) баалоо системасынын негизинде окуунун жарым жылдыгынын жыйынтыгы боюнча жүргүзүлөт. 
18. Билим алуучулардын орто аралык аттестациялоо окуунун жарым жылдыгынын жыйынтыгы боюнча жүргүзүлөт жана бардык дисциплиналар/модулдар боюнча жарым жылдыктагы учурдагы аттестациялоонун жыйынтыкары боюнча баа коюлат.
БКБ билим алуучуларынын жана бүтүрүүчүлөрүнүн кесиптик компетенцияларынын сапатын баалоо билим берүү чөйрөсүндөгү ыйгарым укуктуу мамлекеттик орган аныктаган тартипте көндүмдөрдү этап-этабы менен аттестациялоону камтууга тийиш. 
19. Окуучулардын жыйынтыктоочу мамлекеттик аттестациясы толук окуу курсун аяктагандан кийин өткөрүлөт. Окуучуларды жыйынтыктоочу мамлекеттик аттестациялоо, билим берүү чөйрөсүндөгү ыйгарым укуктуу мамлекеттик орган тарабынан бекитилген "Кыргыз Республикасынын менчигинин формасына карабастан бардык түрдөгү уюмдарында негизги жалпы жана орто жалпы билим берүүдө билим берүү программалары боюнча жыйынтыктоочү мамлекеттик аттестациясын өткөрүү жөнүндө Кыргыз Республикасынын башталгыч кесиптик билим берүү уюмдарында  бүтүрүүчү квалификациялык экзамендерди уюштуруу жана өткөрүү жөнүндө " Жоболоруна ылайык жүргүзүлөт. Жыйынтыктоочу мамлекеттик аттестация негизги мамлекеттик экзамен катары жазуу жүзүндө жана оозеки экзамендердин формасында өткөрүлөт (экзамендик материалдар тапшырмалар жана башка текшерүүчү өлчөө материалдары бар тексттер түрүндө берилет). 
Башталгыч кесиптик билим берүү системасынын окуу жайларындагы бүтүрүүчү квалификациялык экзамендер билим берүү чөйрөсүндөгү мамлекеттик орган тарабынан бекитилген "Кыргыз Республикасынын баштапкы кесиптик билим берүү уюмдарындагы бүтүрүү квалификациялык сынактарды уюштуруу жана өткөрүү жөнүндө" Жобого таянып окуу жайдын түзгөн графигине ылайык өткөрүлөт. 
Бүтүрүү квалификациялык экзамендерине толук окуу курсун аяктаган, профилдүү жана атайын предметтер боюнча типтүү экзамендерди тапшырган, ошондой эле өндүрүштүк практикадан өткөн окуучулар киргизилет. 
Бүтүрүү квалификациялык экзамени окуучулардын окуу мезгилинде жетишкен билгичтиктерин жана көндүмдөрүн, алган билимдерин белгилүү бир практикалык тапшырманы аткаруу процессинде колдонуу жана маектешүү учурунда аны аткаруу тартибин түшүндүрүү аркылуу көрсөтүүнү болжолдойт. 
20. Билим алуучулардын жеке жетишкендиктеринин тийиштүү билим берүү программасынын этаптуу же акыркы талаптарына ылайык келүүсүнө учурдагы, орто аралык жана жыйынтыктоочу аттестациялоо үчүн типтүү тапшырмаларды, текшерүү иштерин, модулдук тесттерди ж.б. камтыган баалоо каражаттарынын базалары түзүлөт, алар ээ болгон компетенциялардын деңгээлин баалоого мүмкүндүк берет. Баалоо каражаттарынын базалары башталгыч кесиптик билим берүү программасын ишке ашыруучу билим берүү уюму тарабынан иштелип чыгат жана бекитилет.
21. Билим берүү программасында бүтүрүүчүлөрдүн жалпы компетенцияларын калыптандыруу үчүн жетиштүү болгон кесиптик билим берүүнүн тийиштүү денгээлиндеги билим берүү программасын ишке ашыруучу билим берүү уюмунун окуу-методикалык камсыздалышы көрсөтүлүүгө тийиш.  
22. Кесиптик билим берүүнүн тиешелуу денгээлиндеги билим берүү 
программасын ишке ашыруучу билим берүү уюму төмөнкүлөргө милдетүү:
1) социалдык-маданий чөйрөнү түзүүгө;
2) инсанды ар тараптан өнүктүрүү жана социалдаштыруу, билим 
алуучуулардын ден-соолугун сактоо үчүн зарыл болгон шарттарды түзүүгө;
3) билим берүү процессинин тарбиялык/окуудан тышкаркы компоненттерин өнүктүрүүгө, анан ичинде өз алдынча башкарууну өнүктүрүүгө, билим алуучулардын коомдук уюмдардын, спорттук жана чыгармачылык клубдардын, илимий студенттик коомдордун ишине катышуусуна өбөлгө түзүүгө. 
23. БКБ билим берүү программасы билим берүү уюмунун каалоосу боюнча билим алуучунун тандоосу боюнча дисциплиналарды камтышы мүмкүн.
24. Билим берүү уюму билим алуучуларга билим берүү программасынын, окуу курстарынын (дисциплиналардын, модулдардын) жеткиликтүү болушун камсыздоого.
25. Билим берүү уюму билим берүү программасын түзүүдө билим алуучуларды укуктары жана милдеттери менен тааныштырууга, билим алуучулар тандап алган дисциплиналар алар үчүн милдеттүү экендигин, ал эми алардын суммалык эмгек сыйымдуулугу окуу планында каралгандан аз болбоого тийиш экендигин түшүндүрүүгө милдеттүү. 
26. Билим берүү уюму билим берүү программасын иштеп чыгууда жана ишке ашырууда гендердик теңчилик саясатын эске алууга, социалдык инклюзияны камсыз кылууга, ошондой эле санариптештирүүнү өнүктүрүүгө милдетүү.

5-бөлүм. Билим берүү программасын ишке ашырууда билим алуучулардын укуктарына жана милдеттерине карата жалпы талаптар

27. Өзүнүн жеке билим берүү траекториясын түзүүдө билим алуучу билим берүү уюмунан дисциплиналарды тандоо жана алардын келечектеги кесипке тийгизген таасири боюнча консультация алууга укуктуу. 
28. Компетенцияларды өнүктүрүү бөлүгүндө билим берүү программасында натыйжаларга жетишүү максатында окуучулар өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын ишине катыша алышат. 
29. Билим алуучулар билим берүү программасында каралган бардык тапшырмаларды белгиленген мөөнөттө аткарууга милдеттүү. 
30. Негизги жалпы билим берүү деңгээли менен окуган билим алуучулардын окуу жүктөмүнүн көлөмү 2,3 жыл окутуу мөөнөтүндө жумасына минималдуу 36 академиялык саат жана максималдуу – 39 саат, жалпы орто билимдин базасында 10 ай (өндүрүштө өндүрүштүк практиканы эске алуу менен минималдуу 39 сааттан кем эмес, максималдуу- 40 сааттан көп эмес) белгиленет. 
31. Күндүзгү окутуу формасында жумасына аудиториялык сабактардын көлөмү ар бир окуу дисциплинасын же кесиптик модулду өздөштүрүүгө бөлүнгөн жалпы көлөмдүн 80% кем эмес кесиптин өзгөчөлүгүн эске алуу менен БКБ МБС менен аныкталат (мисалы, предметке 40 саат бөлүнөт, анын ичинен 80% же 32 саат - бул аудиториялык сабактар, калган 8 саат окутуучунун кароосу боюнча бөлүштүрүлөт).
Окуу дисциплинасы боюнча өз алдынча ишке бөлүнгөн сааттарга ошол окуу дисциплинасы (модулу) боюнча экзаменге даярданууга каралган убакыт киргизилет. 
32. Күндүзгү- (кечки) билим алуу формасында (анын ичинде түзөтүү мекемелериндеги окуу жайлар үчүн) аудиториялык окуу жүктөмүнүн максималдуу көлөмү жумасына 16 академиялык саатты түзөт. 
33. Окуу мөөнөтү 1 жыл болгон учурда каникулдардын жалпы узактыгы окуу жылында 11 жуманы түзөт жана окуу мөөнөтү 1 жыл болгон учурда кыш мезгилинде 2 жумадан кем эмес.

6-бөлүм. Кесиптик билим берүүнүн тиешелүү деңгээлиндеги билим берүү программасынын мазмунуна карата талаптар 

34. Электр тармактарын жана электр жабдууларын электр монтаждоочу кесиби боюнча бүтүрүүчү билим берүү  программасынын максаттарына, ушул МБСтин 9 жана 10-пункттарында көрсөтүлгөн билим берүү программасына ылайык төмөнкү компетенцияларга ээ болушу керек
-  жалпы:
ЖК-1. Айлана-чөйрөнү коргоо жана өндүрүштүк экология; коопсуз жана сергек жашоо мүнөзүн уюштуруу жөнүндө билимин колдоно алат;
ЖК-2. Кесиптик баарлашуу деңгээлинде мамлекеттик (В1 деңгээли) жана расмий тилдерде өзүнүн оозеки жана жазуу жүзүндөгү сүйлөө речин логикалык жактан түзө алат;
ЖК-3.Кесиптик ишинде маалыматтык-коммуникациялык технологияларды колдонууга жөндөмдүү;
ЖК-4. Командада иштей алат, кесиптештери, жетекчилиги, керектөөчүлөр менен натыйжалуу баарлаша алат;
ЖК-5. Өз ишин пландаштырууга жана уюштурууга жөндөмдүү;
ЖК-6. Кесиптик иште негизги ишкердик билимдерди жана көндүмдөрдү колдоно алат.
 - кесиптик:
КК-1. Электрдик схемаларды жана чиймелерди окууга жөндөмдүү;
КК-2. Системаларды жөндөөгө жана сынактан өткөрүүгө жөндөмдүү;
КК-3. Күн панелдерин жана жабдууларын орнотууга жана туташтырууга жөндөмдүү; 
КК- 4. Кемчиликтерди аныктап, аны четтетүүгө жөндөмдүү; 
КК-5. Сапат стандарттарын жана экологиялык талаптарды сактай алат; 
КК-6. Инструменттер жана монтаждык жабдуулар, ошондой эле ширетүү иштерин айкалыштырууга, электр өлчөөчү аспаптар менен иштөөгө жөндөмдүү; 
КК-7. Күн батареяларынын системаларына техникалык тейлөөнү жүргүзө алат. 
35. БКБ программасы ушул МБСга тиркелген (1-тиркеме) түзүмгө ылайык кесиптик билим берүүнүн деңгээлин эске алуу менен иштелип чыгат. 
36. Билим берүү программасы жалпы гуманитардык циклдин милдетүү дициплиналарын ишке ашырууну камсыз кылууга тийиш, алардын тизмеги жана эмгек сыйымдуулугу билим берүү чөйрөсүндөгү ыйгарым укуктуу мамлекеттик орган тарабынан аныкталат. 
Дисциплиналардын ар бир цикли билим берүү уюмы тарабынан белгилегенүүчү (милдеттүү) жана вариативдик бөлүктөргө ээ. Вариативдик бөлүк 10 пайыздан кем эмесин түзөт жана базалык бөлүктүн мазмуну менен аныкталган даярдыкты тереңдетүүгө, аймактык эмгек рыногунун суроо-талаптарына жана билим алууну улантуу мүмкүнчүлүктөрүнө ылайык бүтүрүүчүнүн атаандаштыкка жөндөмдүүлүгүн камсыз кылуу үчүн зарыл болгон кошумча компетенцияларга ээ болууга мүмкүндүк берет. 
37. Бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар билим берүү уюму тарабынан тиешелүү деңгээлдеги билим берүү уюмунун бүтүрүүчүлөрүн жыйынтыктоочу мамлекеттик аттестациялоону жөнгө салуучу ченемдик актыларга ылайык аныкталат.

7-бөлүм. Окуу процессин кадрлар менен камсыз кылуу

38.  Кесип боюнча билим берүү программасын ишке ашыруу 
окутулган дисциплинанын профилине ылайык келген базалык билими бар жана системалуу түрдө илимий-методикалык ишмердүүлүк менен алектенген педагогикалык кадрлар тарабынан камсыздалууга тийиш. Окутуучунун тиешелүү кесиптик чөйрөдөгү компетенттүүлүгү кошумча билим берүү жөнүндөгү документтер (сертификаттар, күбөлүктөр, дипломдор ж.б.) менен да тастыкталышы мүмкүн. 
Жалпы билим берүүчү дисциплиналардын окутуучулары жогорку педагогикалык билими (же окутулган дисциплинанын профили боюнча жогорку кесиптик билими) болууга тийиш. 
Башталгыч кесиптик билим берүүнүн жалпы техникалык, жалпы кесиптик жана кесиптик циклинин окутуучулары тиешелүү адистик боюнча орто кесиптик (техник - электромеханик) же жогорку кесиптик билими (бакалавр, магистр) болууга тийиш. Кесиптик циклдин окутуучуларынын сапаттык курамын баалоодо ОКББ жана ЖКББ окуу жайдын бүтүрүүчүлөрү, (педагогикалык билими жок адистер үчүн педагогика боюнча кайра даярдоо курстарынан өтүү талап кылынат) эске алынат. 
Өндүрүштүк окутуу устаттары башталгыч кесиптик же орто кесиптик билимге ээ, ошондой эле даярдоо профили боюнча өндүрүштө 3 жылдан кем эмес иш тажрыйбасы бар адистер болууга тийиш. 
Өндүрүштүк окутуу устаттарынын жумушчу кесиби боюнча разряды бүтүрүүчүлөр үчүн билим берүү стандартында каралгандан 1-2 разрядга жогору болууга тийиш. 
Окутуучулардын жана өндүрүштүк окутуу устаттардын штаттык үлүшү билим берүү программасынын окутуучуларынын жалпы санынын кеминде 50%ын түзүүгө тийиш. Атайын предметтин окутуучусу/окуучу катышы – 1:25 дан ашпаган жана өндүрүштүк окутуунун устаты/окуучу - 1:12-15тен ашпаган. 
Окутуучулар жана өндүрүштүк окутуунун устаттары 3 жылда1 жолудан кем эмес квалификацияны жогорулатуудан өтүүгө тийиш.
Өндүрүштүк окутуу устаттардын стажировкасы ишканаларда (тез өзгөрүп турган техниканы, технологияны жана өндүрүштүн иштөө шарттарын эске алуу менен), кесиптик билим берүү мекемелеринде жана уюмдарында зарылчылыкка жараша, бирок жылына 1 жолудан кем эмес өткөрүлөт. 

8- бөлүм. Окуу процессин окуу-методикалык жана маалыматтык камсыздоо

39. Электр тармактарын жана электр жабдууларын электр монтаждоочу кесиби боюнча башталгыч кесиптик билим берүү программасын ишке ашыруу ар бир билим алуучунун маалымат базаларына жана билим берүү программасынын дисциплиналарынын толук тизмеси боюнча түзүлгөн китепкана фонддорунун жеткиликтүү камсыз кылынууга тийиш.
40. Милдеттүү окуу китептеринин жана методикалык куралдардын тизмеги лицензиялык талаптарга ылайык билим берүү уюму тарабынан аныкталат.
Окуу китептерине жана методикалык колдонмолорго коюлуучу минималдуу талаптар: 
1. Обозов А. Дж., Кайра жаралуучу энергиянын булактары Б.: 2010. 
2. Удалов С.Н. Кайра жаралуучу энергиянын булактары - Новосибирск: 2014.
3. Бобров А.В., Кривенко Т.В., Шишмарев П.В. Энергиянын салттуу эмес жана кайра жаралуучу булактары СФУ.: 2021.
4. Королева Д., Шайдаков В., Целищев В. Күн энергетикасы  М.; 2023.
5. Калматов У. А., Кутманов А.Дж. Электр станцияларынын типтери жана иштөө принциптери.. Б.; 2024.
41. Билим алуучулардын билим берүү программасын ишке ашыруу үчүн зарыл болгон окуу адабияты жана/же электрондук адабият менен камсыз болушу лицензиялык талаптарга ылайык келүүгө тийиш. Окуу маалыматынын  булактары заманбап талаптарга жооп бериши керек. 
42. Билим берүү процессинде чененмдик укуктук актылар, локалдык актылар, кесиптик багыттагы мезгилдүү басылмалардын материалдары пайдаланылууга тийиш.

9-бөлүм. Окуу процессин материалдык-техникалык камсыздоо

43. Билим берүү программасын ишке ашыруучу билим берүү уюму санитардык жана өрткө каршы эрежелерге жана ченемдерге ылайык келген билим берүү уюмунун окуу планында каралган, билим алуучулардын лабораториялык, дисциплинардык жана дисциплиналар аралык даярдоонун бардык түрлөрүн, практикалык жана илимий-изилдөө иштерин жүргүзүүнү камсыз кылуучу материалдык-техникалык базага ээ болууга тийиш: Программаны ишке ашыруу үчүн окуу кабинеттери жана устакананын болушу зарыл. жабдылган окутуу кабинети: 
Окуу кабинеттери:
 - жалпы билим берүү предметтери боюнча (табигый-илимий цикл: химия, физика жана биология кабинети; гуманитардык цикл: кыргыз тили жана адабияты, орус тили жана адабиети, чет тилдер, тарых, география кабинети; так илимдер: математика кабинети);
Окуу кабинеттердин жана устаканалардын тизмеги:
- “ Күн панели” жабдылган окуу устаканасы: 
- бөлүктөрдү, түйүндөрдү жана механизмдерди, жабдууларды, агрегаттарды жана машиналарды демонтаждоо, монтаждоо жана техникалык тейлөө жана оңдоо иштерин жүргүзүү үчүн фотоэлектрондук станция, атайын шаймандар жана жабдуулар, контролдук-өлчөөчү приборлор, майлоочу, жуучу материалдар, шаймандар, плакаттар, инструкциялык карта, слесардык шаймандардын комплекти, метчиктер, жип кескич, жумуш ордун тазалоо үчүн каражаттар жана жабдуулар. 
- окуу - методикалык стенд “Фотоэлектрдик станция”:
- болот дөңгөлөктүү платформа, Каркас ФЭС АL; DS combainer box, AC combainer box;
- Фотоэлектрдик модулдар:
- Solar Module BR MSSOW, Size Module 2279*1134*Omm$
- INVERTER CHARGER Model name SP- 3200$
- ультрафиолет коргоосу бар кабель 40-90с,40 м;
- коргошунө кислоталык аккумлятор;
- өчүргүчү менен патрон жана жарыкдиоддук лампа;
- санариптик мультиметр DDELIXI elektrik 890D PRO;
-ток өлчөөчү клещтер;
- күндөн жарык берүүчү диоддук лампа Модель: RZ 1998. 
Атайын предметтер боюнча окуу кабинеттери жана жабдылышы: 
- Электротехника кабинети Черчения кабинети менен бирге; 
- Күн панелдерин оңдоочу жана тейлөөчү , орнотуу технологиясы боюнча кабинет. бургулоочу станок, фрезерлөөчү станок, штативдер, мамылар, слесардык шаймандардын комплекти.
Окутуунун техникалык каражаттары: 
- окуучулардын санына жараша жумуш орундары; - окутуучунун жумуш орду; 
- окуу-методикалык материалдардын комплекти; методикалык сунуштар жана иштеп чыгуулар; 
- лицензиялык программалык камсыздоосу бар компьютер; интернет тармагы, жалпы жана кесиптик багыттагы программалык камсыздоосу менен компьютер, мультимедиа каражаттары;
Залдар: китепкана окуу залы менен бирге жана Интернетке кирүү мүмкүнчүлүгү бар; актовый зал, спорт зал менен бирге.
Медпункт, ашкана.
Билим берүү программасын ишке ашыруунун сапатын баалоо.
Бүтүрүүчүнүн кесиптик компетенттүүлүгүнүн далилдери жумуш ордундагы операцияларга тиешелүү болууга, Электр тармактарын жана электр жабдууларын электр монтаждоочу кесиптик стандартынын компетенттүү иштин критерийлеринин талаптарына ылайык келүүгө тийиш.
Окутуунун натыйжаларын текшерүү ыкмалары: 
- тестирлөө, интервью, лабораториялык жана практикалык тапшырмаларды аткарууда көндүмдөрдү көрсөтүү, портфолио;
- окуучулардын зарыл болгон билимдерин жазуу жүзүндө жана /же оозеки баалоо.

	Кыргыз Республикасынын 
Башталгыч кесиптик билим берүүсүнүн мамлекеттик билим берүү стандартына 1-тиркеме
(Кыргыз Республикасынын Министрлер Кабинетинин 2024-жылдын 8-июлундагы №371 токтому менен бекитилген Кыргыз Республикасынын башталгыч, орто жана жогорку кесиптик билим берүүсүнүн мамлекеттик билим берүү стандартынын макетине ылайык)



Электр тармактарын жана электр жабдууларын электр монтаждоочу кесиби боюнча 
башталгыч кесиптик билим берүү программасынын
ТҮЗҮМҮ

	№
	Дисциплиналардын циклинин (ДЦ) коддору
	Дисциплиналардын циклдери жана аларды өздөштүрүүнүн долбоорлонгон натыйжалары
	Жалпы негизги билим берүүнүн базасында (9-кл.) жалпы орто билим жана кесип алуу менен
	Жалпы орто билимдин базасында (11кл.)
Сыйымдуулугу**
(кредит-сааттар)
	Негизги жалпы билим берүүнүн базасы нда (9 кл.) жалпы орто билим албастан
	Болжолдуу программаларды иштеп чыгуу үчүн дисциплиналардын тизмеси

	
	
	
	2 ж.
	3 ж.
	10 ай.
	2 ж.
	

	
	БКБ1 














































	Жалпы билим берүү дициплиналарынын цикли (жалпы орто билим берүүнүн МБС ке ылайык окутуунун натыйжалары 
Жалпы гуманитардык цикли.
Циклди өздөштүрүүнүн натыйжасында окуучу:
   билүүгө тийиш:
- баарлашуу чөйрөсүн, жагдайларды, кырдаалдарды;
- кеп коммуникациясынын катышуучуларынын социалдык жана статустук ролдорун;
- лексика-грамматикалык деңгээлдеги тил тутумун жана стилистикалык ресурстарды;
 - минималдуу жалпы илимий китеп лексикасын жана терминдерди;
 - кесиптик иштин алкагында сүйлөө темаларынын минимумун;
 - ишкердик баарлашуунун сүйлөө өзгөчөлүктөрүн (расмий жагдайда кайрылуу, баарлашуу, өтүнүчтү, баш тартууну, макул/макул эместикти, ыраазычылыкты, куттуктоолорду ж. б. айтуудагы минимум этикеттик формулалар жана эрежелер).
 - кызматтык-ишкердик кептин түрлөрүн жана жанрларын.
көндүмдөргө ээ болууга тийиш:  
 - сүйлөө этикетинин эрежелерине ылайык расмий, кызматтык-ишкердик маектерди/сүйлөшүүлөрдү жүргүзүүгө;
 - ийгиликтүү байланышка жетүү үчүн баарлашуу стратегиясын түзүүгө;
 - кесиптик иш жаатындагы актуалдуу темалар боюнча ишкердик стилдеги айтымдарды иштеп чыгуу (түзүү, жаратуу) жана туура чечмелөөгө;
 - орус тилинин этикетинин эрежелерине ылайык расмий жана жарым-жартылай расмий кызматтык-ишкердик маектерди / сүйлөшүүлөрдү жүргүзүүгө;
 - профилдин/адистиктин жана кызматтык-иш документтеринин алкагында окуу иштерин туура тариздөөгө.
билүүгө тийиш:
- зыяндуу адаттар (тамеки чегүү, насвай, алкоголь, баңгизат) жана алардын кесепеттери жөнүндө;
- сергек жашоо мүнөзүнүн тобокелдик факторлору жөнүндө;
- рационалдуу жана гигиеналык режим жана тамактануу жөнүндө.
 көндүмдөргө ээ болууга тийиш:
- зыяндуу адаттардан баш тартууга;
- сергек жашоо мүнөзүн камсыз кылуу каражаттарынын жана методдорунун жалпы топтомун иш жүзүнө ашырууга; - жашоонун рационалдуу режимин сактоого;
- рационалдуу тамактанууну сактоого;
- иммунитетти көтөрүүчүжана чыйралтуучу  көнүгүүлөрдү аткарууга.
	*1802 с.
(10 -кл;11- кл.)
	*2006 с.
(10-кл;11-кл.)
	3 кр/90 с.
	240 с.
	Кесиптик кыргыз/ орус тилдери.


































Коопсуз сергек жашоо мүнөзү.











	
	БКБ 2 
	Дисциплиналардын кесиптик компоненти ДЖТЦ*
ДЖКЦ*
	1198с.
	2434 с.
	56 кр /1680 с. 
	2532 с.
	 
 

	
	

































































































































	Дисциплиналардын жалпы кесиптик цикли.
Жалпы техникалык цикли
Циклди өздөштүрүүнүн натыйжасында окуучу:
 билүүгө тийиш:
- чиймелерди жана схемаларды түзүүнүн негизги эрежелери,нормативдик-техникалык документтердин түрлөрү; 
- электр тармактарынын жана орнотмолорунун шарттуу белгилери; 
- электр схемаларынын шарттуу белгилери; 
- микросхемалар жана алардын шарттуу белгилери,чийменин сызыктарын, чиймедеги жазууларды. 
көндүмдөргө ээ болууга тийиш: 
- ар кандай электр түзүлүштөрүнүн, электр системаларынын схемаларын окуу; 
- техникалык өлчөөлөрдү жүргүзүү;ар кандай электр орнотмолорунун, электр системаларынын схемаларын окуу; 
 билүүгө тийиш:
- электр схемаларынын элементтерин аныктоо жана белгилөө, алардын туташуу түрлөрү; 
- электрдик өлчөөлөрдүн түрлөрү жана ыкмалары;                - ток күчүнүн, чыңалуунун, электр тогунун кубаттуулугунун жана өткөргүчтөрдүн каршылыгынын өлчөө бирдиктери; 
- жөнөкөй электрдик, магниттик жана электрондук чынжырлардын негизги параметрлерин эсептөө жана өлчөө ыкмалары; 
- туруктуу жана өзгөрмө токтун касиеттери;                                 - өткөргүчтөрдү жана ток булактарын удаалаш жана параллель туташтыруу принциптери; 
- электр өлчөөчү приборлор (амперметр, вольтметр), алардын түзүлүшү, иштөө принциби жана электр чынжырына кошуу эрежелери;
 - магнит талаасынын касиеттери; 
- туруктуу жана өзгөрмө токтун кыймылдаткычтары, алардын түзүлүшү жана иштөө принциби; 
- электр орнотмолорунда коопсуздук чаралары, электр тогунан жабыр тарткан адамга биринчи жардам көрсөтүү.
көндүмдөргө ээ болууга тийиш:
- структуралык, монтаждык жана жөнөкөй принциптүү электр схемаларын окууга;
- электр, магниттик жана жөнөкөй электрондук чынжырлардын негизги параметрлерин эсептөө жана өлчөөгө;
- электр өлчөөчү приборлорду ишинде пайдаланууга;
- пайдаланылып жаткан жабдууга орнотулган электр кыймылдаткычын иштетүүгө жана токтотууга.
Жалпы кесиптик цикл
Циклди өздөштүрүүнүн натыйжасында окуучу:
 билүүгө тийиш:
- ишкердик иш жаатындагы ченемдик укуктук базаны;
- Кыргыз Республикасындагы экономиканын жана ишкердиктин абалын;
- чакан жана орто бизнести өнүктүрүүгө жагымдуу потенциалды жана факторлорду, чакан бизнести насыялоону;
- бизнес-планды иштеп чыгуу технологиясын;
- өз ишин уюштуруунун теориялык жана методологиялык негиздерин.
көндүмдөргө ээ болууга тийиш:
- ишкердик ишке шыктуулукка психологиялык өзүн-өзү талдоо жүргүзүү;
- ишкердик иштин уюштуруу-укуктук формасын тандоо;
- бухгалтердик отчеттуулуктун формасын толтуруу;
- рынокту изилдөөнүн ар кандай ыкмаларын колдонуу;
- башкаруучулук чечимдерди кабыл алуу;
- атаандаштар, керектөөчүлөр, жеткирүүчүлөр жөнүндө маалыматтарды топтоо жана талдоо;
- экономикалык эсептөөлөрдү жүргүзүү;
- өндүрүштүк ишти пландаштыруу;
- бизнес-планды иштеп чыгуу;
- презентация өткөрүү.
билүүгө тийиш:
- экология жаатындагы мыйзамдарды жана уюмдун ишине жайылтылуучу эмгекти коргоонун мамлекеттик ченемдик талаптарын камтыган башка ченемдик укуктук актыларды; 
- кызматкерлердин эмгекти коргоо жаатындагы милдеттерин; 
- өзүнүн ишинин (же аракетсиздигинин) иш жүзүндөгү же потенциалдуу кесепеттерин жана алардын эмгек коопсуздугунун деңгээлине тийгизген таасирин; 
- технологиялык процесстерди жана өндүрүштүк нускамаларды баш ийген кызматкерлер (персонал) сактабагандыгынан мүмкүн болгон кесепеттерди; 
- эмгекти коргоо жана коопсуздук техникасы боюнча нускамалардын тартибин жана мезгилдүүлүгүн; 
- жамааттык жана жеке коргонуу каражаттарын сактоо жана пайдалануу тартибин.
көндүмдөргө ээ болууга тийиш:
- коркунучтуу жана зыяндуу өндүрүштүк факторлорду жана кесиптик иштин мурдагы, азыркы же пландаштырылган түрлөрү менен байланышкан аларга тиешелүү тобокелдиктерди аныктоо; 
- аткарган кесиптик иштин мүнөзүнө ылайык жамааттык жана жеке коргонуу каражаттарын пайдалануу; 
- эмгек шарттары боюнча жумуш орундарын аттестациялоо, анын ичинде кесиптик ишиндеги эмгек шарттарын жана жаракат алуу коопсуздугунун деңгээлин баалоо; 
  - киришүүчү нускама берүү, аткарылуучу иштердин өзгөчөлүгүн эске алуу менен аларга жумуш ордунда коопсуздук техникасынын маселелери боюнча нускама берүү;
 - эмгек коопсуздугунун талап кылынган деңгээлине жетүү үчүн зарыл болгон көндүмдөрдү иштеп чыгуу жана контролдоо.
билүүгө тийиш:
- рынок экономикасынын принциптерин; уюмдардын уюштуруу-укуктук формаларын;
- эмгек мамилелерин жөнгө салуучу мыйзамдардын негизги жоболорун; 
- эмгек акыны түзүү механизмдерин; 
- эмгек акы төлөө формаларын.
көндүмдөргө ээ болууга тийиш:
- өндүрүш экономикасынын жалпы маселелеринде багыт алууга; 
- конкреттүү өндүрүштүк кырдаалдарда экономикалык жана укуктук билимдерди колдонууга; 
- колдонуудагы мыйзамдардын алкагында өзүнүн эмгектик укуктарын коргоого. 
билүүгө тийиш:
- металлдардын жана куймалардын түзүлүшү жана касиеттери; 
- металлдарды термикалык иштетүүнүн негиздери;              - металлдарды ширетүү жөнүндө түшүнүктөр;                         -  магниттик материалдар; 
- өткөргүч материалдар; 
- зымдардын жана кабелдердин касиеттери; 
- электр изоляциялык материалдар;
- көндүмдөргө ээ болууга тийиш:
-металлдарды жана эритмелерди классификациялоону аныктоого; 
- ширетүүнү жана калайлоону аткарууга;                                       - металлдарды кесүү менен иштетүүнү аткарууга;                   - электрооборудованиени оңдоодо конструкциялык жана электротехникалык материалдарды эффективдүү пайдаланууга; 
- металлдарды ширетүүнү аткарууга.
билүүгө тийиш:
- компьютердик жумуш ордун уюштурууга коюлуучу талаптар, маалыматтык-коммуникациялык технологиялар (МКТ) менен иштөөдөгү коопсуздук жана гигиена талаптарын;
- жөнөкөй тексттерди терүүнү, түзөтүү жана форматтоо үчүн тексттик редакторду колдонууну; 
- маалыматка болгон муктаждыкты аныктоону, санариптик чөйрөдө маалымат издөөнү, контентке жетүүнү;
 - маалымат издөөнүн өз стратегияларын түзүүнү жана өзгөртүүнү;
 - маалымат булактарынын, маалыматтын жана санариптик контенттин ишенимдүүлүгүн жана аныктыгын талдоону, салыштырууну жана сын көз менен баалоону;
 - санариптик чөйрөдө маалыматтарды, маалыматты жана контентти уюштурууну, сактоону жана алууну;
 - санариптик технологияларды колдонууну жана санариптик чөйрөдөгү коммуникация процессиндеги жүрүм-турум эрежелерин жана нормаларын билүүнү;                                       
көндүмдөргө ээ болууга тийиш:
-өзүнүн маалымат издөө стратегиясын түзүүгө жана бөлүшүүгө;
 -уюштурулган чөйрөдө аларды уюштурууга жана иштетүүгө; 
- маалыматтарды жана санариптик контентти талдоого, чечмелөөгө жана сынчыл баалоого; 
- санариптик түзүлүштөр менен иштөөдө пайда болгон техникалык көйгөйлөрдү аныктоого жана аларды чечүүгө (каатчылыктарды жоюудан тартып татаал маселелерди чечүүгө чейин); 
-заманбап программалык каражаттардын жана булуттук сервистердин мүмкүнчүлүктөрүн пайдалануу менен тексттик документтерди жана көргөзмө материалдарын түзүүгө; 
-сүрөттөрдү түзүү жана түзөтүү үчүн жөнөкөй графикалык редакторлордун куралдарын колдонууга; - өз баяндамаларын колдоо үчүн жөнөкөй мультимедиалык презентацияларды түзүүгө.

	 
	 
	10 кр/300 с.
	 
	


Чиймени окуу 















Электр техникасынын жана электрониканын негиздери  




























Бизнестин жана ишкердиктин негиздери

























Эмгекти коргоо жана өндүрүштүк экология
































Кесиптик иш аракеттерди укуктук жактан камсыздоо









Электр материалдарын таануу














Санариптик сабатуулук








































	
	
	Дисциплиналардын кесиптик цикли.                        Базалык бөлүк:
	
	
	
	
	

	
	
	Кесиптик циклдерди жана модулдарды өздөштүрүүнүн натыйжасында окуучу:
билүүгө тийиш: 
- электротехниканын негиздери; 
- чиймелерди окуу эрежелери; 
- коопсуздук техникасынын эрежелери;                                                       - кайра жаралуу энергетикасынын булактары;
- күн фотоэлектрдик системаларынын түзүлүшү жана иштөө принциптери; 
- күн панелдеринин түрлөрү жана алардын мүнөздөмөлөрү; 
- инверторлордун, аккумуляторлордун, заряд контроллерлорунун түзүлүшү жана иштөө принциби; 
- кошуу схемалары (автономдуу жана тармактык системалар); 
- ширетүү бирикмелеринин түрлөрү; 
- кол менен догоо менен ширетүүдө ширетилүүчү материалдардын негизги топтору жана маркалары; 
- конструкциялардын элементтерин ширетүүгө чогултуу эрежелери;
 - электр ширетүү (каптоо) үчүн ширетүүчү жана көмөкчү жабдуулардын түзүлүшү;
- контролдук-өлчөөчү приборлордун иштөө шарттары жана максаты, аларды пайдалануу эрежелери.
көндүмдөргө ээ болууга тийиш:
-жөнөкөй жабдуулардын механизмдерин дефектөө боюнча иштерди эң рационалдуу жана коопсуз аткаруу үчүн жумуш ордун даярдоо; 
- күн панелдерин чатырларга жана жер үстүндөгү конструкцияларга орнотууну аныктоо;                                                 - орнотуу ордун туура тандоо, жантаюу бурчун эсептөө, конструкцияларды бекитүү жана жабдууларды туташтыруу;                                                                                        - бузулууларды аныктоо, бузулган элементтерди алмаштыруу, электрдик туташууларды текшерүү жана системалардын коопсуз иштешин камсыз кылуу;
- бекитүү системаларын чогултуу жана орнотуу;                        - панелдерди инверторлорго жана электр тармагына туташтыруу; 
- жабдууларды жөндөө жана системаны ишке киргизүү; 
- оңдоп-түзөө жана техникалык тейлөө иштерин жүргүзүү; 
- өлчөөчү приборлорду колдонуу (мультиметр, тестер ж.б.); 
- электр схемаларын окуу жана практикада колдонуу;
- ширетүүчү жабдууларды колдонуу, ширетүүчү материалдар менен иштөөдө коопсуздук техникасын сактоо.
билүүгө тийиш: 
- энергетиканын жана кайра жаралуучу энергия булактарынын негиздери; 
- негизги бузулуу түрлөрү (өндүрүштүн төмөндөшү, модулдардын бузулушу, инвертор, аккумулятор жана туташтыруулар менен көйгөйлөр); 
  - жабдууларды техникалык тейлөө боюнча талаптар; - электрдик орнотмолор менен иштөөдө коопсуздук эрежелери; 
[bookmark: _GoBack]- күн энергетикалык системаларын эксплуатациялоо боюнча ченемдер жана стандарттар;                                                                 - электр схемаларын жана чиймелерин окуу эрежелери;
 - коопсуздук техникасынын нормалары жана эрежелери (айрыкча электр тогу менен жана бийиктикте иштөөдө); 
- курулуш нормалары жана конструкцияларды монтаждоо эрежелери; 
- айлана-чөйрөнү коргоонун негиздери.
көндүмдөргө ээ болууга тийиш: 
- күн панелдерин үзгүлтүксүз текшерип, техникалык тейлөө жүргүзүү; 
- эффективдүүлүгүн сактоо үчүн панелдерди чаңдан, кирден, кардан тазалоо; 
- өлчөөчү шаймандарды колдонуу менен системага диагностика жүргүзүү; 
- бузулган элементтерди (модулдарды, кабелдерди, сактагычтарды ж.б.) алмаштыруу;
 - инверторлорду жана аккумулятордук батареяларды текшерип, тейлөө; 
- системанын коопсуз иштешин камсыз кылуу жана коопсуздук техникасын сактоо; 
- диагностика жүргүзүү жана бузулууларды аныктоо; 
- оңдоо жана техникалык тейлөө иштерин жүргүзүү;
 - өлчөөчү приборлорду (мультиметр, тестер ж.б.) колдонуу; 
- электр схемаларын окууда жана практикада колдонуу.
	
	
	
	
	Күн панелдеринин түзүлүшү жана орнотуу технологиясы













































Күн панелдерин оңдоо жана техникалык тейлөө





























	
	ВБ
	Билим берүү программасынын вариативдик бөлүгү (билим берүү уюму тарабынан аныкталат)
	кесиптик компоненттин 10%
	кесиптик компоненттин 10% 1 кредит- 30с
	 

	
	БКБ 3 

	Өндүрүштүк окутуу жана практика (практикалык көндүмдөр жана ыкмалар БП менен аныкталат)
	Дисциплиналардын кесиптик компонентинин 50-60%
	Дисциплиналардын кесиптик компонентинин 50-60% 28-30 кр./840-900 с.
	Дисциплиналардын кесиптик компонентинин 50-60%
	 

	
	ДТ
	Дене тарбия
	68 с.
	136 с.
	 54с.
	108 с.
	 
	 

	
	БКБ 4 
	Жыйынтыктоочу мамлекеттик аттестация ЖМА***
	6 с.
	6 с.
	1 кр/30 с.
	30 с.
	 
	 

	
	ЖАЛПЫ
	БПнын жалпы сыйымдуулугу 
	3000 с.
	4440 с.
	60 кр/1800 с.
	2880 с.
	 
	 

	
	 
	Жумалык жүктөм
	36/39 с.
	36/39 с.
	39 с.
	36 с.
	 
	 


Эскертүү:
(*) - 2-3 жыл окуу мөөнөтү менен жалпы билим берүүчү даярдоого кирген дисциплиналардын сыйымдуулугу Кыргыз Республикасынын мектептик жалпы билим берүүнүн мамлекеттик билим берүү стандартына ылайык аныкталат;
(**) - циклдерге (жалпы техникалык, жалпы кесиптик, кесиптик) кирген айрым дисциплиналардын сыйымдуулугу даярдалуучу жумушчу кесиптердин профилинин багытына ылайык аныкталат;
(***) - квалификациялык экзаменден тышкары жыйынтыктоочу аттестацияга сааттар предметтик дисциплиналардын алкагында эске алынат. Жалпы орто мектептин базасында (11-кл.) даярдоо жүргүзүлүп жаткан кесиптер боюнча кредит-саатка которуу жана аларды оңдоо пилоттук лицейлерде жүр






















Электр тармактарын жана электр жабдууларын электр монтаждоочу  кесиби боюнча мамлекеттик билим берүү стандарты өндүрүш өкүлдөрүнүн жана башталгыч кесиптик билим берүүчү окуу жайлардын катышуусу менен жумушчу топ тарабынан иштелип чыккан. Кыргыз Республикасынын Агартуу министрлигинин алдындагы Республикалык илимий-методикалык борбордун окуу-методикалык бирикмесинин мүчөлөрү тарабынан каралып, жактырылды. 

	Жакыпова Каликан Кубаталиевна
	-РИМБдин БКБнын мазмунун иштеп чыгуу бөлүмүнүн методисти, ОМБнын төрайымы
	

 ___________

	Чолпонкулова Жыпаркул Абдыраимовна
	- Окуу – өндүрүштүк жана методикалык иштер боюнча директордун орун басары №100 КЛ
	

     ___________

	ОБМ нын мүчөлөрү:
	

	

	Сарыков Данияр Джакшылыкович                         
	-№100 КЛ ө/о устаты


	     ___________

	Акматов Турсунбек Кубанычбекович
	-№100 КЛ ө/о устаты


	    ___________

	Жумашов Залкарбек Ташболотович
	-”Бишкек Электро”ЖЧК  башкы директору

	    __________

	Мадумаров Артур Равшанбекович
	-“Стронг Элемент” ЖЧК коммерциялык директору
	    ____________






